《甲午秋日为仲振大侄 其一》
明代·王应华

何处孤亭傍水成，壶中小隐万缘轻。双悬日月光蓬岛，四望云山接蜃瀛。

柯烂尚看棋子落，曲终犹听凤笙鸣。最怜楚客人皆醉，一任清狂笑语并。

作者简介：王应华，字崇闇，号园长。东莞人。明思宗崇祯元年（一六二八）进士，仕至礼部侍郎。十七年（一六四四）归粤，辅永历帝，拜东阁大学士。帝入桂后，与函是同礼道独，法名函诸。清道光《广东通志》卷三二六有传。